Diari Oficial de la Generalitat Valenciana


Sumari del DOGV 386, del 02-06-1986 (1986/806362)

ORDRE de 7 de maig de 1986, de la Conselleria d'Economia i Hisenda, sobre Cooperatives de Crèdit de la Comunitat Valenciana, que desplega parcialment el Decret 8/1986, de 10 de febrer.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   386

Data del DOGV
:   02-06-1986

Secció del DOGV
:   ALTRES DISPOSICIONS

Número del document
:   1986/806362


Data del document
:   07-05-1986

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 7 de maig de 1986, de la Conselleria d'Economia i Hisenda, sobre Cooperatives de Crèdit de la Comunitat Valenciana, per la qual es desplega parcialment el Decret 8/1986, de 10 de febrer.  
El Decret 8/1986, de 10 de febrer, del Consell, en què hom estableix el règim específic de les Cooperatives de Crèdit de la Comunitat Valenciana i que, alhora, n'inicia l'exercici de competències, faculta, en la Disposició Final Segona, a la Conselleria d'Economia i Hisenda per adoptar les mesures i dictar les disposicions necessàries per l'aplicació adient de les normes contingudes en aquest.   
En atenció d'aquests motius, aquesta Conselleria d'Economia i Hisenda ha ordenat:   
Primer. Constitució  
1. L'informe previ, al qual es refereix l'apartat dos, de l'article quart, del Decret 8/1986, de 10 de febrer, se sol·licitarà pels promotors o gestors a la Direcció General de Política Financera de la Conselleria d'Economia i Hisenda, tot adjuntant-hi la documentació que hom relaciona en el següent apartat. Aquest informe haurà d'emetre's en el termini de trenta dies, comptats des de la data d'entrada de la sol·licitud, tot notificant la resolució als interessats.   
2. Els documents que els promotors o gestors hauran d'acompanyar a la sol·licitud seran:   
a) Estatuts de l'Entitat, diligenciats pel Consell Rector elegit en l'Assemblea Constituent.   
b) Memòria que reflex el programa fundacional dels promotors.   
c) Certificació acreditativa del lloc on l'Entitat Cooperativa pretenga d'establir el seu domicili social, i municipis on haja de realitzar operacions. En el cas específic de les Caixes Rurals els promotors hauran de declarar l?àmbit local, comarcal o provincial de realització d'operacions, tot especificant els municipis als quals n'estenga l'actuació.   
d) Justificant del desemborsament del capital exigible mitjançant el seu dipòsit en la Tresoreria General de la Generalitat. Aquest dipòsit, que tindrà caràcter d'indisponible, romandrà en aqueixa situació fins a la inscripció o denegació d'aquella en el Registre de Cooperatives de Crèdit de la Comunitat Valenciana.   
e) Relació on figuren identificades les persones físiques promotores amb expressió detallada i completa de les seues activitats professionals. Així mateix, hauran de trametre la relació nominal de membres dels Organs de Govern, així com el darrer balanç i compte de resultats de les Entitats que, si fa el cos, figuren com a promotors.   
Complementàriament, segons el grau de la Cooperativa de Crèdit que hom vulga constituir, hauran d?adjuntar-hi:   
- Per a les Cooperatives de primer grau:   
Certificació del nombre de socis, tot especificant, en el cas de persones jurídiques, la denominació, l'objecte i domicili social; així com el nombre dels seus socis.   
- Per a les Cooperatives de segon o ulterior grau:   
Certificació on conste la denominació, classe d'activitat, domicili social, així com el nombre de socis de cadascuna de les Entitats Cooperatives associades.   
3. Per a la constitució de les Cooperatives de Crèdit de segon o ulterior grau serà necessari que les Entitats Cooperatives associades vinguen realitzant-ne normalment l'activitat específica per un termini mínim de deu anys, i que els seus membres singulars compten, com a mínim, amb cent socis. Amb la finalitat de justificar el compliment d'aquests requisits, hom presentarà certificació lliurada per cadascuna d'aquestes Entitats.   
4. La Direcció General de Política Financera podrà sol·licitar les dades, antecedents i informes complementaris que estime adients. En aquest cas, el termini de trenta dies, senyalat en l'apartat u d'aquest número, hom el considerarà interromput fins la recepció de la informació requerida.   
Segon. Registre de Cooperatives de Crèdit de la Comunitat Valenciana   
1. Les Cooperatives de Crèdit inscrites en el Registre de Cooperatives de la Comunitat Valenciana, adscrit a la Conselleria de Treball i Seguretat Social, hauran de sol·licitar-ne la inscripció en el Registre de Cooperatives de Crèdit de la Comunitat Valenciana, dut per la Direcció General de Política Financera. Per això hauran de presentar còpia simple de l'escriptura pública, en la qual figuren els Estatuts Socials, amb la nota d'inscripció en el Registre de Cooperatives de la Comunitat Valenciana. La inscripció en l'esmentat Registre de Cooperatives de Crèdit serà requisit previ per a la corresponent no matriculació en el Registre Mercantil de la província on tinga el domicili social la Cooperativa.   
Obtinguda la inscripció en el Registre Mercantil, les Cooperatives de Crèdit podran començar-ne les activitats financeres.   
2. A les Entitats que deixen transcórrer un any des de la data de notificació de la inscripció sense haver donat un començament efectiu a les activitats, els caducarà l'autorització i causaran baixa en el Registre de Cooperatives de Crèdit de la Comunitat Valenciana.   
Tercer. Expansió  
La Direcció General de Política Financera comprovarà el compliment de la legislació vigent, pel que fa a l'expansió de les Cooperatives de Crèdit de la Comunitat Valenciana, atorgant, quan s'escaiga, les autoritzacions que legalment li corresponga en aquesta matèria.   
Les Entitats que preceptivament no estiguen sometudes a autorització prèvia hauran de comunicar a aquesta Direcció General l'obertura de noves oficines en un termini de quinze dies   
València, 7 de maig de 1986.   
El Conseller d'Economia i Hisenda,  
ANTONIO BIRLANGA I CASANOVA